OpenLLM-France/wikimedia huggingface dataset:
# Princeton (Minnesota)

Princeton és una població dels Estats Units a l'estat de Minnesota. Segons el cens del 2000 tenia 3.933 habitants.

## Demografia

Segons el cens del 2000, Princeton tenia 3.933 habitants, 1.624 habitatges, i 998 famílies. La densitat de població era de 342,8 habitants per km².
Dels 1.624 habitatges en un 31,2% hi vivien nens de menys de 18 anys, en un 43,8% hi vivien parelles casades, en un 13,6% dones solteres, i en un 38,5% no eren unitats familiars. En el 33% dels habitatges hi vivien persones soles el 17,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,95.
Per edats la població es repartia de la següent manera: un 25,4% tenia menys de 18 anys, un 9,3% entre 18 i 24, un 26,8% entre 25 i 44, un 19,2% de 45 a 60 i un 19,4% 65 anys o més.
L'edat mediana era de 37 anys. Per cada 100 dones de 18 o més anys hi havia 79,5 homes.
La renda mediana per habitatge era de 35.216 $ i la renda mediana per família de 42.558 $. Els homes tenien una renda mediana de 31.684 $ mentre que les dones 22.009 $. La renda per capita de la població era de 18.381 $. Entorn del 2,7% de les famílies i el 6,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Princeton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Princeton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Província d'Ourense

La província d'Ourense és una província espanyola situada al sud-est de Galícia. Limita al nord amb la província de Lugo, a l'oest amb la de Pontevedra, a l'est amb Castella i Lleó, concretament amb les províncies de Lleó i Zamora, i al sud amb Portugal.
És l'única província gallega sense sortida al mar. La seua capital és la ciutat d'Ourense. La seva població és de 335.642 hab. (2009) en una superfície de 7.273,2 km², dels quals el 32% viuen a la capital.

## Comarques

Comarques de la província d'Ourense :
| Comarca | Població (2009) | Superfície (km²) | Densitat (hab/km²) | Municipis | Capital |
| Allariz-Maceda | 15.154 | 382,2 | 39,7 | 6 | Allariz |
| A Baixa Limia | 8.579 | 530,3 | 16,2 | 5 | Bande |
| O Carballiño | 29.648 | 552,4 | 53,7 | 9 | O Carballiño |
| A Limia | 23.614 | 801,9 | 29,4 | 11 | Xinzo de Limia |
| Ourense | 145.424 | 623,1 | 233,4 | 12 | Ourense |
| O Ribeiro | 19.293 | 407,0 | 47,4 | 10 | Ribadavia |
| A Terra de Caldelas | 3.746 | 313,3 | 12,0 | 4 | Castro Caldelas |
| A Terra de Celanova | 21.173 | 508,9 | 41,6 | 10 | Celanova |
| A Terra de Trives | 5.015 | 431,7 | 11,6 | 4 | A Pobra de Trives |
| Valdeorras | 28.504 | 969,1 | 29,4 | 9 | O Barco de Valdeorras |
| Verín | 28.461 | 1.007,2 | 28,3 | 8 | Verín |
| Viana | 7.031 | 746,3 | 9,4 | 4 | Viana do Bolo |
| Província d'Ourense | 335.642 | 7.273,2 | 46,1 | 92 | Ourense |

## Ciutats principals

A la següent taula es llisten les principals entitats de població de la província.
| | Nom | Municipi | Població (2009) | | Nom | Municipi | Població (2009) |
| 1 | Ourense | Ourense | 100.551 | 11 | Maceda | Maceda | 1.639 |
| 2 | Barco, O | Barco de Valdeorras, O | 11.498 | 12 | Pobra de Trives | Pobra de Trives, A | 1.485 |
| 3 | Carballiño | Carballiño, O | 10.981 | 13 | Viana do Bolo | Viana do Bolo | 1.480 |
| 4 | Verín | Verín | 10.136 | 14 | Viloira | Barco de Valdeorras, O | 880 |
| 5 | Xinzo de Limia | Xinzo de Limia | 6.860 | 15 | Seixalbo | Ourense | 877 |
| 6 | Valenzá, A | Barbadás | 5.401 | 16 | Maside | Maside | 850 |
| 7 | Rúa de Valdeorras, A | Rúa, A | 4.719 | 17 | Rubiá | Rubiá | 826 |
| 8 | Celanova | Celanova | 3.511 | 18 | Gudiña, A | Gudiña, A | 801 |
| 9 | Ribadavia | Ribadavia | 3.292 | 19 | Vilamartín de Valdeorras | Vilamartín de Valdeorras | 754 |
| 10 | Allariz | Allariz | 3.219 | 20 | Bande | Bande | 733 |

## Vegeu també

* Galícia
* Llista de municipis d'Ourense
# President de Malta

L'ofici de President de Malta (maltès President ta' Malta), fou creat el 13 de desembre de 1974, quan Malta esdevingué una república dins la Commonwealth. La reina Elisabet II deixà de ser-ne el cap d'estat, i l'últim Governador-General, Sir Anthony Mamo, fou nomenat primer President de la República.
Com els monarques britànics, tanmateix, el President de Malta és un cap d'estat constitucional, ja que el poder executiu resta en mans del Primer Ministre. El President és elegit per una Cambra de representants (maltès Kamra tar-Rappreżentanti) unicameral. La primera dona que ocupà el càrrec de President fou Agatha Barbara, antiga ministre laborista. L'actual President és George Abela.

## Llista de Presidents

| Nom | Inici del govern | Fi del govern |
| Anthony Mamo (1909- 2008) | 13 de desembre de 1974 | 27 de desembre de 1976 |
| Anton Buttigieg (1912- 1983) | 27 de desembre de 1976 | 27 de desembre de 1981 |
| Albert Hyzler (1916- 1993) | 27 de desembre de 1981 | 15 de febrer de 1982 (provisional) |
| Agatha Barbara (1923- 2002) | 15 de febrer de 1982 | 15 de febrer de 1987 |
| Paul Xuereb (1923- 1994) | 15 de febrer de 1987 | 4 d'abril de 1989 (provisional) |
| Ċensu Tabone (1913-) | 4 d'abril de 1989 | 4 d'abril de 1994 |
| Ugo Mifsud Bonnici (1932-) | 4 d'abril de 1994 | 4 d'abril de 1999 |
| Guido de Marco (1931-) | 4 d'abril de 1999 | 4 d'abril de 2004 |
| Edward Fenech Adami (1934-) | 4 d'abril de 2004 | 4 d'abril de 2009 |
| George Abela (1948-) | 4 d'abril de 2009 | 4 d'abril de 2014 |
| Marie-Louise Coleiro Preca (1958-) | 4 d'abril de 2014 | actualitat |

## Enllaços externs

* Pàgina oficial del President de Malta (anglès)
# Província de Teramo

La Província de Teramo és una província que forma part de la regió dels Abruços dins d'Itàlia. La seva capital és Teramo.
És la tercera província més gran de la regió. Limita al nord amb les Marques (província d'Ascoli Piceno), a l'est amb el mar Adriàtic, al sud de la província de Pescara, al sud-oest amb la província de L'Aquila i en l'oest amb el Laci (província de Rieti).
Té una àrea de 1.954 km², i una població total de 309.997 hab. (2016). Hi ha 47 municipis a la província.

## Referències

* ↑ Dades ISTAT

## Enllaços externs

* Plana oficial (italià)
# Puigmal (el Pertús)

El Puigmal és una muntanya de 377 m alt de l'extrem de ponent de la Serra de l'Albera, a l'extrem de llevant del terme comunal del Pertús, de la comarca del Vallespir, al límit amb el municipal de la Jonquera, de l'Alt Empordà.
És situat a la zona central - oriental del terme comunal del Pertús, al nord del de la Jonquera. És al nord-est del Coll de la Torre i al nord-oest del Coll de la Comtessa.
A la serra del Puigmal es troben les fites frontereres 579, 579 bis i 580, la darrera al Coll de la Comtessa.

## Referències

* ↑ El Puigmal en els ortofotomapes de l'IGN
* ↑ Pàgina web de les fites frontereres
# Quiet quitting

Quiet quitting (en català es pot traduir per «renúncia silenciosa» o «feina fuig») és un terme anglès d'ètica deontològica per a referir-se a l'actitud dels treballadors de fer la mínima feina possible sense arriscar el lloc de treball. El terme va ser encunyat per l'economista Mark Boldger el 2009 en un simposi a la Universitat de Texas A&M sobre la realitat socioeconòmica de Veneçuela i ha estat utilitzat també pels teòrics socials Nick Adams i Thomas Sowell. El concepte està relacionat amb el moviment de protesta xinès tang ping que va començar el 2021. El seu ús va guanyar popularitat després d'un vídeo viral a TikTok a mitjans de 2022.
La filosofia del quiet quitting no consisteix en absentar-se del lloc de treball ni deixar-lo de cop, sinó en fer just el que requereix el treball i estipula el contracte, ni més ni menys, sense acceptar tasques addicionals i abandonant l'ambició d'«anar més enllà». L'objectiu principal d'aquest posicionament és rebel·lar-se contra el treball excessiu, evitar la síndrome d'esgotament professional i prestar més atenció a la salut mental i el benestar emocional del conjunt dels individus.

## Referències

* ↑ Aranda Millán, Germán. «‘Quiet quitting’, la nova manera d'entendre l'entrega a la feina: "Ni un minut més"». RAC1, 30-08-2022. [Consulta: 3 setembre 2022].
* ↑ Camats, Ramon. «Feina fuig». Segre, 03-09-2022. [Consulta: 3 setembre 2022].
* 1 2 Kolev, Galin. «What Is "Quiet Quitting" (And Should You Join The Trend)» (en anglès americà). Officetopics.com, 16-08-2022. Arxivat de l'original el 2022-09-22. [Consulta: 18 agost 2022].
* ↑ Krueger, Alyson «Who Is Quiet Quitting For?» (en anglès). The New York Times, 23-08-2022. ISSN: 0362-4331.
* ↑ Kudhail, Perisha «Quiet quitting: The workplace trend taking over TikTok» (en anglès). BBC News, 31-08-2022.
* ↑ «Quiet quitting: why doing the bare minimum at work has gone global» (en anglès), 06-08-2022. [Consulta: 3 setembre 2022].
* ↑ Bakshi, Pema. «In Defence Of ‘Quiet Quitting’ Your Job» (en anglès britànic). [Consulta: 3 setembre 2022].
* ↑ Scott, Ellen. «Could 'quiet quitting' your job be the answer to burnout? What you need to know» (en anglès), 29-07-2022. [Consulta: 3 setembre 2022].
* ↑ Ellis, Lindsay; Yang, Angela «If Your Co-Workers Are ‘Quiet Quitting,’ Here’s What That Means» (en anglès). Wall Street Journal, 12-08-2022. ISSN: 0099-9660.
* ↑ «La rebelión de la Generación Z contra el trabajo en exceso, así es el Quiet Quitting» (en castellà), 28-08-2022. [Consulta: 3 setembre 2022].
# Puig de la Màquina

El puig de la Màquina és una muntanya de 525 metres situada al municipi de Maçanet de Cabrenys, a la comarca catalana de l'Alt Empordà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Rainer Stenius

Rainer Stenius (Hèlsinki, 19 de març de 1943 - Espoo, 5 de desembre de 2014) fou un atleta finlandès, especialista en el salt de llargada, que va competir durant la dècada de 1960.
En el seu palmarès destaca una medalla de plata en la prova del salt de llargada del Campionat d'Europa d'atletisme de 1962, rere Íhor Ter-Ovanessian. així com el campionat finlandès de 1962, 1965 i 1966. El 1965 guanyà el Campionat Nòrdic de l'especialitat. Va igualar el rècord nacional del salt de llargada amb 8,04 metres el 7 d'agost de 1965 i el millorà amb un salt de 8,16 metres el 6 de maig de 1966. Aquest rècord fou igualat el 1989 per Jarmo Kärnä i superat el 2005 per Tommi Evilä.

## Millors marques

* Salt de llargada. 8.16 metres (1966)

## Referències

* ↑ «European Athletics - Athlete: Rainer Stenius», 21-11-2018. Arxivat de l'original el 2018-11-21. [Consulta: 3 octubre 2022].
* ↑ Naakka, Anna-Maija. «Unohdettuna kuollut suomalainen urheilijalegenda oli vuosia ilman hautakiveä – vanhat ystävät tulivat apuun» (en finès), 08-07-2018. [Consulta: 3 octubre 2022].
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 13 maig 2020].
* ↑ «Finnish Championships». [Consulta: 2 octubre 2022].
* ↑ «Nordic Championships». [Consulta: 3 octubre 2022].
* ↑ Waśko, Janusz. Athletics national records evolution 1912-2012 : golden century of IAAF records. Zamość: GreenArt Jacek Kardasz, 2013, p. 115. ISBN 978-83-62033-30-0.
* ↑ «Track and Field Statistics». [Consulta: 3 octubre 2022].
# Pájara

Pájara és un municipi de l'illa de Fuerteventura, a les illes Canàries. És situat en part del centre de l'illa, abasta també tota la península de Jandía. És el major municipi de l'illa amb una extensió de 383,52 km². La seva altitud és de 196 metres sobre el nivell del mar, i té un litoral de 150 quilòmetres. El punt més elevat de Fuerteventura és el Pico de la Zarza (807 metres d'altitud) situat en Jandía. Aquesta península és una zona protegida per un Parc Natural.
Els seus nuclis més importants són Morro Jable, Costa Calma i Solana Matorral. Morro Jable, de tradició pesquera, és seu d'importants campionats internacionals de windsurf. En la localitat de Pájara es pot visitar l'església de La nostra Senyora de Regla (inicialment construïda en 1687 i posteriorment ampliada). L'economia de Pájara està centrada en el turisme, oferint més de 18000 places hoteleres i extrahoteleras. El municipi disposa de la major extensió de platges de Canàries. Destaquen les de Sotavent, les de Cofete i Morro Jable.

## Espais naturals protegits

* Monument natural Ajuí: alberga sediments oceànics i fòssilés d'animals marins ja desapareguts, de gran interès científic.
* Parc natural de Jandía: abasta gairebé la totalitat de la península del mateix nom. Compten amb abundants endemismes, espècies amenaçades i espècies protegides en flora i fauna.
* Monument natural Montaña Cardón: d'interès científic per la seva riquesa florística.
* Parc rural de Betancuria: s'estén pels municipis de Betancuria, Puerto del Rosario, Antigua, Tuineje i Pájara. El seu ecosistema afavoreix l'existència d'aus aquàtiques.
* Paratge natural Platja del Matorral: amb només 115 hectàrees és un lloc d'alt interès científic. Zona de recalada d'aus marines.

## Enllaços externs

* Oasis Park La Lajita
* U.D. Pájara-Playas de Jandía
# Punpun

Punpun és un riu de Bihar que neix al sud del districte de Gaya a 24° 30′ N, 84° 11′ E﻿ / ﻿24.500°N,84.183°E﻿ / 24.500; 84.183. Corre en direcció nord-est passant pel districte de Patna, anant paral·lel més o menys al riu Son, fins que s'acosta al canal de Naubatpur, on gira a l'est i passa a uns 15 km de Bankipur fins a unir-se al Ganges a Fatwa. Uns 15 km abans de la desembocadura rep al riu Murhar a 25° 28′ 45″ N, 85° 13′ 30″ E﻿ / ﻿25.47917°N,85.22500°E﻿ / 25.47917; 85.22500.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Punnata

Punnata fou un antic regne al sud-oest de Karnataka la capital del qual era a Kitthipura, moderna Kittur, una ciutat del districte de Belgaum a Karnataka, a la riba del Kabhani. Era una província qualificada de "sis mil" i fou absorbida per la dinastia ganga al segle v. El país és esmentat per Claudi Ptolemeu com a Pounnata. Al segle IV el líder jain Bhadrabahu, suposat acompanyant del rei maurya Chandragupta cap al sud, i que va morir a Sravana Belgola, va dirigir l'emigració cap a Punnata on va percebre que el seu final estava proper.

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Ral·li de la Costa Esmeralda

El Ral·li de la Costa Esmerlada (en italià Rally Costa Smeralda) és una prova de ral·li que es disputa des de 1978 a l'illa de Sardenya, concretament a la zona de la Costa Esmeralda.
És una prova del Campionat d'Itàlia de Ral·lis i va ser puntuable pel Campionat d'Europa de Ral·lis entre 1982 i 1994, així com el 2002 i el 2003. L'any 1993 va ser cancel·lat i no es va disputar els anys 1995, 1996 i 1997.
Des del 2013 disputa molts trams de forma idèntica al Ral·li de Sardenya del Campionat Mundial de Ral·lis.
El pilot amb major nombre de victòries és Paolo Andreucci amb set, no obstant, en el palmarès de la prova hi trobem diferents campions mundials com Markku Alén, Miki Biasion, Juha Kankkunen o Didier Auriol.

## Palmarès

| Edició | Any | Pilot | Vehicle |
| 1a | 1978 | Maurizio Verini | Fiat 131 Abarth |
| 2a | 1979 | Attilio Bettega | Fiat 131 Abarth |
| 3a | 1980 | Bernard Darniche | Lancia Stratos HF |
| 4a | 1981 | Markku Alén | Fiat 131 Abarth |
| 5a | 1982 | Michele Cinotto | Audi Quattro |
| 6a | 1983 | Miki Biasion | Lancia Rally 037 |
| 7a | 1984 | Henri Toivonen | Porsche 911SC RS |
| 8a | 1985 | Dario Cerrato | Lancia Rally 037 |
| 9a | 1986 | Henri Toivonen | Lancia Delta S4 |
| 10a | 1987 | Juha Kankkunen | Lancia Delta HF4WD |
| 11a | 1988 | Markku Alén | Lancia Delta Integrale |
| 12a | 1989 | Dario Cerrato | Lancia Delta Integrale 16V |
| 13a | 1990 | Dario Cerrato | Lancia Delta Integrale 16V |
| 14a | 1991 | Juha Kankkunen | Lancia Delta Integrale 16V |
| 15a | 1992 | Didier Auriol | Lancia Delta HF Integrale |
| 16a | 1994 | Piero Liatti | Subaru Impreza 555 |
| 17a | 1998 | Pucci Grossi | Toyota Celica GT-Four |
| 18a | 1999 | Daniele Griotti | Subaru Impreza WRC |
| 19a | 2000 | Michele Gregis | Subaru Impreza WRC |
| 20a | 2001 | Paolo Andreucci | Ford Focus WRC |
| 21a | 2002 | Luca Cantamessa | Subaru Impreza WRC |
| 22a | 2003 | Harri Rovanperä | Peugeot 206 WRC |
| 23a | 2004 | Andrea Navarra | Subaru Impreza STi |
| 24a | 2005 | Andrea Navarra | Mitsubishi Lancer EVO IX |
| 25a | 2006 | Paolo Andreucci | Fiat Grande Punto Abarth S2000 |
| 26a | 2007 | Piero Longhi | Subaru Impreza STi |
| 27a | 2008 | Paolo Andreucci | Mitsubishi Lancer EVO IX |
| 28a | 2009 | Paolo Andreucci | Peugeot 207 S2000 |
| 29a | 2010 | Kris Meeke | Peugeot 207 S2000 |
| 30a | 2011 | Paolo Andreucci | Peugeot 207 S2000 |
| 31a | 2012 | Paolo Andreucci | Peugeot 207 S2000 |
| 32a | 2013 | Paolo Andreucci | Peugeot 207 S2000 |
| 33a | 2014 | Renato Travaglia | Peugeot 207 S2000 |
| 34a | 2015 | Giuseppe Dettori | Škoda Fabia S2000 |
| 35a | 2016 | Federico Della Casa | Škoda Fabia R5 |
| 36a | 2017 | Giuseppe Dettori | Škoda Fabia R5 |
# Ral·li del Brasil

El Ral·li del Brasil va ser una prova de ral·li del Campionat Mundial de Ral·lis celebrada a Brasil, a l'Amèrica del Sud. Tan sols es va disputar en dues ocasions, els anys 1981 i 1982, tenint com a base la ciutat de Sao Paulo.
Degut a la inclusió del Ral·li de l'Argentina al Mundial de 1980, la Federació Internacional d'Automobilisme va decidir crear una petita gira per l'Amèrica del Sud creant el Ral·li del Brasil, el qual solament puntuava pel campionat de pilots. Malauradament les inscripcions eren escasses i el ral·li es va deixar de disputar.

## Palmarès

| Any | Pilot | Copilot | Vehicle |
| 1981 | Ari Vatanen | David Richards | Ford Escort RS1800 |
| 1982 | Michele Mouton | Fabrizia Pons | Audi Quattro |

## Referències

* ↑ «Brasil y la corta historia de un país sudamericano en el WRC» (en castellà), 07-05-2019. [Consulta: 22 abril 2022].
# Pàvel Morozenko

Pàvel Seménovitx Morozenko, rus: Павел Семёнович Морозенко, ucraïnès: Павло Семенович Морозенко, (Snijné, óblast de Donetsk, RSSU, 5 de juliol de 1939 – Óblast de Rostov, RSFSR, 14 de juliol de 1991) fou un actor cinema i teatre soviètic.
El 1960, Morozenko es va graduar de la Universitat Nacional de Teatre, Cinema i TV a Kíev. En aquest mateix any, Morozenko va fer el seu debut al cinema interpretant el paper principal masculí en el melodrama militar Roman and Francesca, dirigit per Vladímir Deníssenko (Basat en la trama d'una commovedora història d'amor entre un mariner soviètic de nom Roman, i una noia senzilla italiana de nom Francesca, que acaben separant-se a causa de la Gran Guerra Pàtria). A causa que el tiroteig es va dur a terme a la ciutat de Sotxi, amb els magnífics paisatges de la ciutat del sud, i més d'un gran elenc d'actors (el paper principal femení va ser interpretat per l'actriu soviètica Ludmila Gurtxenko), aquesta pel·lícula ha estat una de les més aclamades de la història, per l'audiència soviètica.
El 1967, Morozenko va protagonitzar un dels papers principals en la pel·lícula Zhenya, Zhenechka i Katyusha, dirigida per Vladímir Motil. Aquesta pel·lícula li va atorgar una gran fama als actors que la van protagonitzar (l'elenc de la pel·lícula inclou a Oleg Dahl, Galina Figlovskaia, Mikhaïl Kokxenov, i el popular cantant soviètic Mark Bernés).
Durant 31 anys de la seva carrera, Morozenko va protagonitzar més de 30 pel·lícules, ia més va col·laborar en les obres de diversos teatres russos, com el Teatre Acadèmic de Kíev "Ivan Franko", el Teatre Dramàtic Rus "Nikolayev Vasily Chkalov", el Teatre Dramàtic de Rostov del Do "Màxim Gorki" i el Teatre Mayakovsky.
El 1973, Morozenko va ser guardonat amb el premi d'Artista Homenatjat de la República Socialista Soviètica d'Ucraïna.
Va morir a Óblast de Rostov, RSFSR, el 14 de juliol de 1991, als 52 anys.

## Referències

* ↑ 90è aniversari del naixement del compositor Bulat Okudzhava, La història de la filmació de «Zhenya, Zhenechka i Katyusha », Portal «Вокруг ТВ» (rus)
# Rameswaram

Rameswaram (en tàmil: இராமேஸ்வரம்) és una ciutat del districte de Ramanathapuram a Tamil Nadu en una illa al golf de Mannar relativament propera a la costa de la que la separa el canal de Pambam i a menys de 40 km de la península de Jafna. És una de les ciutats més sagrades de l'Índia. Rama hi hauria construït un pont conegut per Pont d'Adan per anar a Ceilan a rescatar a la seva esposa Sita segrestada per Ravana. El que fou president de l'Índia A.P.J. Abdul Kalam, va néixer a Dhanushkodi, un llogaret a la mateixa illa. La població principal consta al cens del 2001 amb 38.035 habitants. La ciutat inclou diversos temples notables.
# RAP Amsterdam

El RUN, Amstels en Progress (o RAP Amsterdam) fou un club de futbol neerlandès de la ciutat d'Amsterdam.

## Història

Va ser fundat el 14 de novembre de 1887, a partir de membres de tres clubs de criquet, el R.U.N., l'Amstels i el Progress: RAP.
Jugà a la lliga neerlandesa entre 1887 i 1914, i fou cinc cops campió nacional. També guanyà un cop la Copa.
El 23 de juliol de 1914 es fusionà amb el Volharding, formant el Volharding-RAP-Combination (V.R.C.). Posteriorment continuà com a club de criquet amb el nom VRA. El 1917 fou creat un club, diferent del RAP, anomenat SV RAP.

## Criquet

VRA a la màxima categoria neerlandesa de criquet, la Hoofdklasse. Ha estat set cops campió.

## Palmarès

* Lliga neerlandesa de futbol:
** 1891-92, 1893-94, 1896-97, 1897-98, 1898-99
* Copa neerlandesa de futbol:
** 1898-99

## Referències

* ↑ «Netherlands - Foundation Dates». rsssf.com. [Consulta: 16 desembre 2017].
* ↑ «History of Dutch Football». Dutch-football.com, 09-11-2011. Arxivat de l'original el 3 de setembre 2011. [Consulta: 5 agost 2011].
* ↑ «Netherlands - Champions». rsssf.com. [Consulta: 16 desembre 2017].
* ↑ «Netherlands - Cup finals». rsssf.com. [Consulta: 16 desembre 2017].

## Enllaços externs

* VRA
* s.v. RAP